Νομός Ζακύνθου

Ο Νομός Ζακύνθου αποτελεί έναν από τους 51 νομούς της Ελλάδας και ανήκει διοικητικά στην Περιφέρεια Ιόνιων νησιών. Κατά την εφαρμογή του Προγράμματος 'Καλλικράτης', το 2010, μετονομάστηκε σε Περιφερειακή Ενότητα Ζακύνθου, χωρίς να υποστεί αλλαγές στα διοικητικά της όρια, ενώ αποτελεί πλέον μία από τις 74 περιφερειακές ενότητες της χώρας. Βρίσκεται στη δυτική πλευρά της Ελλάδας και αποτελείται από το νησί της Ζακύνθου και κάποια μικρότερα νησιά κοντά σε αυτό, με κυριότερο τις Στροφάδες, εντός του συμπλέγματος των Επτανήσων, στο Ιόνιο πέλαγος.

 Καταλαμβάνει μία έκταση 406 χλμ² και ο πληθυσμός του, σύμφωνα με την Απογραφή του 2011 ανέρχεται σε 40.758 κατοίκους. Πρωτεύουσα του νομού είναι η πόλη της Ζακύνθου, με πληθυσμό 9.772 κατοίκους (2011), και η οποία αποτελεί τη δεύτερη μεγαλύτερη πόλη των Ιονίων Νήσων. Στον νομό υπάρχει το Θαλάσσιο Πάρκο Ζακύνθου, που ιδρύθηκε το 1999, και το οποίο περιλαμβάνει τον Κόλπο του Λαγανά. Είναι τόπος ωοτοκίας της θαλάσσιας χελώνας Καρέττα καρέττα και έχει σκοπό την προστασία του είδους. Η περιοχή αποτελεί τμήμα του δικτύου προστατευόμενων περιοχών Natura 2000. Το Εθνικό Θαλάσσιο Πάρκο Ζακύνθου είναι το πρώτο πάρκο τέτοιου είδους που ιδρύθηκε στην Ελλάδα, αλλά και στη Μεσόγειο. Το κλίμα της περιοχής χαρακτηρίζεται ως ως εύκρατο μεσογειακό. Οι βροχοπτώσεις είναι συχνές από Νοέμβριο μέχρι Ιανουάριο, ενώ γενικότερα υπάρχει μεγάλη ηλιοφάνεια σε όλη την διάρκεια του έτους και ιδιαίτερα την άνοιξη και περισσότερο το καλοκαίρι. Ο πληθυσμός της Ζακύνθου απο την ενσωμάτωση της στην Ελλάδα μέχρι και το 1940 υπήρξε σταθερός με μία ελαφρά μείωση. Απο το 1951 μέχρι και το 1981 ο πληθυσμός της μειώθηκε σημαντικά. Μετά το 1981 και μέχρι και το 2020 ο πληθυσμός της Ζακύνθου αυξήθηκε σημαντικά, σχεδόν ανακτώντας τα προπολεμικά επίπεδα του. Η Ζάκυνθος κατέγραψε τον μεγαλύτερο πληθυσμό της το 1896 (45.042) και τον μικρότερο το 1981 (30.014). Η μεγαλύτερη αύξηση του πληθυσμού έγινε το 2001 (19,3%) και η μικρότερη το 1940 (1,7%). Η μεγαλύτερη μείωση του πληθυσμού έγινε το 1971 (15,0%) και η μικρότερη το 1879 (0,1%). Ο νομός είναι απο τους πιο πυκνούς στην Ελλάδα με πυκνότητα πληθυσμού 100,5 κατοίκους ανα τετραγωνικό χιλιόμετρο. Άγιος Διονύσιος (1547-1622), Προστάτης Άγιος του νησιού. Ιωάννης Δημησιάνος, Μαθηματικός του 17ου αιώνα. Λεωνίδας Ζώης (1865-1956), Ιστορικός. Γρηγόριος Ξενόπουλος (1867-1951), Δημοσιογράφος και Συγγραφέας. Ανδρέας Κάλβος (1792-1869), Ποιητής. Παύλος Καρρέρ (1829-1896), Συνθέτης.* Κωνσταντίνος Καψάσκης (1923 - 1993), Έλληνας τραπεζίτης και ευεργέτης. Ντίνος Κονόμος (1918-1990), Συγγραφέας. Νικόλαος Κουτούζης (1741-1813), Ζωγράφος. Γεώργιος Κωστάκης (1913-1990), Συλλέκτης Ρωσικών έργων τέχνης. Κωνσταντίνος Λομβάρδος (1820-1888), Γιατρός και Πολιτικός. Ερμάννος Λούντζης (1806-1868), Συγγραφέας και Ιστορικός. Θάλεια Μαγδαληνού (εικαστικός) Αντώνιος Μαρτελάος (1754-1819), Ποιητής και Δάσκαλος. Ελισάβετ Μουτζάν-Μαρτινέγκου (1801-1832), Συγγραφέας. Δημήτριος Μοτσενίγος (1723-1793), Αγωνιστής των Ορλωφικών και Διπλωμάτης Γεώργιος Μοτσενίγος (1762-1839), Διπλωμάτης και Πολιτικός. Σάμουελ Μπαρφ (1793 - 1880), Άγγλος φιλέλληνας και τραπεζικός, διέμενε μόνιμα στο νησί από το 1816 Διονύσιος Ρώμας (1906-1981), Συγγραφέας και Πολιτικός. Παχώμιος Ρουσάνος (1480 ή 1508-1553), λόγιος μοναχός, μέγας διδάσκαλος του έθνους. Διονύσιος Ρώμας (1771-1857), Πολιτικός. Διονύσιος Σολωμός (1798-1857), Εθνικός Ποιητής. Λουδοβίκος Στράνης (18ος-19ος αι.), Πρόξενος της Ένωσης Σουηδίας-Νορβηγίας στην Πάτρα και μέλος της Φιλικής Εταιρείας κατά την Ελληνική Επανάσταση του 1821. Γεώργιος Τερτσέτης (1800-1874), Αγωνιστής της Ελληνικής Επανάστασης και Συγγραφέας. Ούγος Φώσκολος (1778-1827), ποιητής και επαναστάτης. Παναγιώτης Χιώτης (1814-1896), ιστορικός. Για πλήρη κατάλογο των πόλεων και οικισμών του νομού, δείτε: Διοικητική διαίρεση νομού Ζακύνθου. Kallikratis.org - Νομός Ζακύνθου.